موعود فيها صار إلي مدة
ولما تلاقت يدها بيدي
قلت بدي شكلك بالورد
قالت انا بالعكس ما بدي
فرشتلها ريش نعام تخوت
وبوردتها بهبة نسيم الليل
وجبتلها حبة من الياقوت
تلمع بصدرا متل نجم سهيل
وقلتلها يا حاضري وغدي
عطفك هدايا الحب لا تردي
غطت زنود العاج بالديباج
وقالت اذا بتريد ما بدي
سحبت من عمر الزمن خيطان
تلبق بلون شفافها الحمرة
وطرزت فيهن قبة الفستان
اللي رح تحترق من تلجة الجمرة
وقلت لبسيهن والشمس حدي
فزعان تكوي الورد المندي
قالت ما فيها شمس تكوي شمس وعن اذنك فساتيييييييييييييين ما بدي
وليلة شربت السحر وتغيرت
ودخلت غرفتها ورا الأحلام
وقربت من صوب الفراش
وصرت رش الغفاااااااا بعيونها تتنام
نامت وحلمت حالها حدي
وصارت تطبع جمر عخدي
وشو خفت يفلت من عيونا الحلم
وتوعى الصبح وتقووووول ما بدي
ولما عرفت ما في أمل يحلى عنقودها فتشت عأحلى
ولما عرفت العصفور منها طار ومن غير وعي ومن عيونها الكحلة
من القهر نزلت دمعة الياريت تكوي زرار بعروة المريول
وصارت بعد ما تركتها وفليت تركض ورااااااااي حافية
وتقول دخلك شدني وغمرني بدي اغفاااااااااااااااااااااااا واعمل زندك مخدي
قلتلها سبحان الله كيف وقت اللي صار بدك ما بقى بدي يا ليييييييييييل